Snowboard-stjerne alvorlig skadet i stygg ulykke
Det skriver det canadiske snowboardforbundet i en pressemelding. Nøyaktig hvordan ulykken skjedde står det ingenting om, men det skal ha skjedd da han kjørte offpiste i Whistler på lørdag. Resultatet av snowboardkrasjen var omfattende: brudd i kjeven og i venstrarmen, en sprukket milt og ribbeinsbrudd, en punktert lunge og bekkenbrudd. McMorris måtte gjennom to operasjoner etter ulykken, først og fremst for å stoppe blødningen som hadde oppstått fra milten. Deretter måtte han under kniven for å for å reparere den skadde kjeven og armen. – Bruddene var kompliserte, men operasjonene gikk veldig bra. Begge brudd er stabilisert og kan gro i perfekt posisjon. Men det er for tidlig å spekulere i noen tidslinje for Marks rehabilitering, sier lege Rodney J. French. Fikk du med deg? Sandbech tok gull i VM-finalen i Big AirMcMorris må regne med å greie seg uten snowboardet en stund. 23-åringen er allerede sterkt merittert, han står med seks gull og like mange sølvmedaljer fra X Games, samt VM-sølv fra 2013. Under Sotsji-OL i 2014 kjørte han inn til bronse i slopestyle, i den samme konkurransen hvor Ståle Sandbech tok sølv. Husker du? – Det står et par små drittunger på pallen Denne sesongen har også vært en stor suksess for McMorris, som i tillegg til X Games-medaljer også har sikret seg to krystallkuler. For drøye to uker siden var McMorris i Norge, for å kjøre X Games i Hafjell. Også det endte i suksess - han gikk helt til topps i Big Air-finalen, foran landsmann Max Parrot og Torgeir Bergrem.Neste vinter betyr OL-sesong, og det er liten tvil om at 23-åringen antakelig har store forhåpninger om triumfer i Pyeongchang. – Vi gir Mark all vår støtte, og han er nå tatt godt hånd om av personalet ved sykehuset i Vancouver. Han viser stor styrke og vilje til å komme tilbake fra skaden, og vi vet at Pyeongchang vil være en stor motivasjon for comebacket hans, heter det i pressemeldingen fra det canadiske snowboardforbundet. Brendan Matthews, som er talsperson fra forbundet, sier at de ikke hadde noen betenkeligheter rundt at McMorris og flere dro for å filme og kjøre offpiste. – Ingen av de rapportene vi har mottat har tydet på at dette skal ha hatt noe med forholdene å gjøre. Disse guttene er nøye med sikkerheten. Slike ting kan likevel skje, sier han.
En av snowboardsportens aller største stjerner, Mark McMorris (23), pådro seg svært omfattende skader da han kjørte offpiste i helgen.